NaiveNeuron/SloPal huggingface dataset:
A. Slafkovský, poslanec: (2007-06-26):
Čo sa týka toho dynamického prispôsobovania sa životu, áno, ja beriem, že zmeny organizačnej štruktúry a tak ďalej, že je potrebný čas to urobiť, ale je to možné aj v dnešnej situácii, ale keď bude mať predseda absolútnu moc k tomu, že úrad si napíše sám, urobí si k nemu organizačnú zmenu a tá mu umožňuje urobiť zásahy v zamestnaneckých pomeroch. A tam je hrozba tá, že veľmi ľahkým spôsobom pri zmene vedenia alebo znepáčenia sa, alebo trvania niektorého z pracovníkov na dodržiavaní zákona sa dokáže účelovou zmenou organizačného poriadku predseda alebo starosta, ak by takúto možnosť mal, takéhoto pracovníka zbaviť. Život takéto veci prináša. Takže dobré zákony sa robia do zlého počasia a pre zlých ľudí. Medzi dobrými ľuďmi a dobromyseľnými ľuďmi, tam by nám stačilo desať božích prikázaní, ale, bohužiaľ, v praxi to takto asi nefunguje, takže ten zákon musí myslieť aj na to, že môže byť zlomyseľný predstaviteľ, ktorý chce zákon zneužiť.
P. Hrušovský, podpredseda NR SR: (2002-08-20):
(Hlasovanie.) 92 prítomných, 82 za návrh, 2 proti, 3 sa zdržali, 5 nehlasovalo. Konštatujem, že Národná rada Slovenskej republiky na návrh Rady Slovenskej televízie odvolala Milana Materáka z funkcie ústredného riaditeľa Slovenskej televízie. Pán poslanec Budaj.
Paška, Pavol, predseda NR SR (2012-06-19):
Hlasujeme. (Hlasovanie.) 140 prítomných, 104 bolo za, 34 sa zdržalo, 2 nehlasovali. Konštatujem, že aj pána Vladimíra Liššáka sme zvolili za člena Dozornej rady Fondu národného majetku. Ďakujem pekne, pán predseda. A teraz pristúpime k tajnému hlasovaniu o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby . Je to tlač 109. Poslanci Klubu KDH navrhujú zvoliť do tejto funkcie pána poslanca Pavla Abrhana. Podľa čl. 92 ods. 1 ústavy volí predsedu v tajnom hlasovaní Národná rada nadpolovičnou väčšinou hlasov prítomných poslancov. Poprosím vás, aby ste uviedli, dámy a páni jednu z troch alternatív. Pristúpime teraz k hlasovaniu. Poprosím overovateľov, aby sa ujali funkcie. (Akt tajného hlasovania.)
Danko, Andrej, podpredseda NR SR (2024-05-22):
Ďakujem technikom a ospravedlňujem sa za technické problémy s kartami, aj keď za to človek nemôže priamo. Takže, vážené panie poslankyne, vážení páni poslanci, otváram druhý rokovací deň 14. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Čaučík, Dostál, Grendel, Gröhling, Hajko, Kosová, Krajčí, Valášek, Vančo. Pokračujeme v prerušenej rozprave v prvom čítaní o vládnom návrhu zákona o Slovenskej televízii a rozhlase, tlač 278. Prosím ministerku kultúry Martinu Šimkovičovú, aby zaujala miesto určené pre navrhovateľov, a spravodajcu z výboru pre kultúru a médiá poslanca Michelka, aby zaujal miesto určené pre spravodajcu. V zastúpení pán Mažgút, áno. V stredu 15. mája neukončila svoje vystúpenie poslankyňa Kleinert, ktorej odovzdávam slovo. Pripraví sa pani poslankyňa Kolíková. (Pokračovanie rokovania v prvom čítaní o vládnom návrhu zákona o Slovenskej televízii a rozhlase a o zmene niektorých zákonov , tlač 278.)
Zmajkovičová, Renáta, podpredsedníčka NR SR (2014-09-24):
Pán poslanec Hlina, ďalší do rozpravy, nech sa páči.
Paška, Pavol, predseda NR SR (2013-10-16):
Hlasujeme. (Hlasovanie.) 141 prítomných, 94 za, 1 proti, 45 sa zdržalo, 1 nehlasoval. Tieto body sme schválili.
B. Bugár, podpredseda NR SR: (2006-04-20):
(Hlasovanie.) Prítomných je 126 poslancov, za 42, proti 21, zdržalo sa 63. Konštatujem, že tieto návrhy pána poslanca sme neschválili. R. Hamerlik, poslanec: Keďže sme hlasovali o všetkých bodoch spoločnej správy aj o pripomienkach z rozpravy a mám splnomocnenie gestorského výboru, odporúčam hlasovať o tom, že prerokúvaný vládny návrh zákona prerokujeme v treťom čítaní ihneď.
Grendel, Gábor, podpredseda NR SR (2022-06-21):
Tri faktické poznámky na vystúpenie pána poslanca Stančíka. Ako prvý pán poslanec Alojz Baránik.
Laurenčík, Milan, podpredseda NR SR (2021-11-12):
Pán poslanec Svrček, chcete reagovať? Nie. Teraz vystúpi v rozprave pán poslanec Marek Kotleba, pripraví sa pán poslanec Juraj Šeliga. Pán poslanec Marek Kotleba nie je v sále, stráca poradie. Pán poslanec Juraj Šeliga nie je v sále, stráca poradie. Pán poslanec Peter Krupa. Nejak, nejako mi to prebliklo. Takže, pán poslanec Stanislav Mizík, nech sa páči.
Mikulec, Roman, minister vnútra SR (2022-05-10):
Ďakujem pekne. Veľmi rýchlo. Pán Taraba, vy zase len konšpirujete a zavádzate a zastrašujete, ale to je aspoň príklad toho, ako máte nastavenú tú vašu myseľ. My nejdeme žiadnym spôsobom rozširovať počet potenciálnych voličov, ale v záujme ústavných garancií a práv k prístupu k volebnému právu chceme zabezpečiť, aby toto volebné právo mali zabezpečené naozaj všetci, ktorí si, ktorí k tomu majú mať právo a na základe aj skúseností, ktoré nám pandémia všetkým priniesla, tak len sa snažíme vytvoriť podmienky k tomu, aby naozaj mohli voliť. Ale vy obidvaja, ktorí ste tu, aj pán Susko, aj vy ste vlastne povedali, že áno, aj teraz je ten, tá možnosť, aby urna prišla k ľuďom, ktorí majú znemožnené nejakým spôsobom prirodzene prísť k volebným urnám a voliť, ale vy v podstate máte problém len s tým, že či teraz sa bavíme o tom, že dneska alebo za minulé obdobia to bolo menej ľudí a teraz to môže byť viac ľudí. Čiže vy nespochybňujete ten spôsob, ako to bude, ale teraz sa tu idete baviť o tom, či to budú státisíce, alebo tisíce ľudí. Ale môžem vám garantovať, že tento návrh zákona smeruje k tomu, aby ľudia, ktorým, a tak jak je to tam aj uvedené, ak bude vyhláška Úradu verejného zdravotníctva hovoriť o tom, že majú niektorí ľudia nariadenú karanténu alebo izoláciu, a to viete veľmi dobre, že vo vyhláškach Úradu verejného zdravotníctva potom sú aj vyšpecifikované podmienky, za akých sa táto izolácia, karanténa jednak nariaďuje a ako sa aj kontroluje alebo akým spôsobom sa vydáva potvrdenie, a vtedy na základe toho bude uplatňovaný tento špeciálny zákon. Nezastrašujte a neklamte tu ľudí! Ďakujem pekne.
Figeľ, Ján, podpredseda NR SR (2012-08-09):
Ďakujem pekne. To bola posledná faktická, respektíve odpoveď na ňu. Vyhlasujem týmto rozpravu za skončenú. Chce sa k rozprave vyjadriť pán navrhovateľ? Áno. (Reakcia navrhovateľa.) Pán minister, nech sa páči.
Frešo, Pavol, poslanec NR SR (2012-10-23):
Ďakujem veľmi pekne, pani predsedajúca, čiže pán poslanec Viskupič, pani poslankyňa Mezenská, hovorme o konkrétnych ľuďoch. Ja si myslím, že to je veľmi hlboká pravda, lebo keď sme rátali a kalkulovali, ako SDKÚ - DS, ako veľmi tento smrtiaci kokteil zasiahne túto spoločnosť ohľadne pracovných miest, tak sme hovorili o 80- až 100-tisíc ľuďoch, ktorých zasiahnu odvody, zmena Zákonníka práce a zmena rovnej dane. Vtedy aj rôzni ľavičiari hovorili, že to snáď nie je možné, to určite nie je pravda, to číslo je nepresné, šesť a pol tisíca dnes známych ľudí kľudne môže viesť k 1. januáru k mínus 80- až 100-tisíc ľuďom aj v tých firmách, ktoré dnes ešte nevidíme, hlavne v tých najmenších z najmenších. Pán poslanec Číž a pán poslanec Blaha, ja rozumiem tomu, že dávať tomu taký trošku ideologický kontext je také šarmantné, je to také pekné, ale utiekajú sa k tomu ľudia vtedy, keď nevedia povedať niečo k veci. Ak nechápete to, že počet pracovných miest je závislý od podnikateľského prostredia, tak potom ste vo veľmi, veľmi hlbokej ideologickej kóme, a to je presne to, čo pán poslanec Kamenický, o čom hovorím, prečo vysvetľujem, že by tu mohlo dôjsť k nejakej špirále, lebo to nie je úplne určené vám, takým technokratom, ani takým technokratom, ako je váš pán minister. Je to určené tým, ktorí sú v tej idelogickej kóme, kedy takto jasné spojenie medzi tým nevidia. Ja by som niekedy aj poprosil týchto pánov, ktorí naozaj to tak ideologicky berú, aby nám povedali, kde tí ľudia budú zamestnaní? A hovoríme o tom preto, aj proti tej harmonizácii, lebo nerešpektuje to, že tie staré štáty sú na ďaleko vyššej, vyššej úrovni. A o tom hovoril aj pán poslanec Štefanec, aj pán poslanec Kaník, ktorí to pochopili na prvú šupu, to znamená, že okamžite im bolo jasné, že tým, že sem nastolíme švédske dane, tu nebudeme mať Švédsko. Jednoducho, také časy, kedy ústredný rozhodol, na druhý deň bolo tak, také sú už dávno preč a nefungujú. Ďakujem veľmi pekne.
Grendel, Gábor, podpredseda NR SR (2023-06-13):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“
Vaľová, Jana, poslankyňa NR SR (2014-10-30):
Ďakujem veľmi pekne. Ja by som chcela povedať, že verím, že štúdiu, ktorú ste spomínali a ktorá bola vypracovaná, čo sa týka firmy Star EU, tak to neboli také štúdie, ako vypracovala Transparency International, kde je zainteresovaná pani Beblavá. Za pána Beblavého sa úrady práce podporili a financovali prácu na päťdesiatich exekútorských úradoch. A poviem, často tu dávate polopravdy, lži a klamstvá v rôznych štúdiách a jedna z tých možno, neviem, tak ako hovoril pán kolega Martvoň, že koľko bolo braných projektov a koľko vyhralo Star EU, ale ja si pamätám, že keď naposledy International Transparency povedal, ktoré sú najtransparentnejšie mestá, tak predstavte si, že vyhral Martin, kde primátor je podpredseda Siete, druhá bola pani primátorka z Prievidze, ktorá je tiež podpredsedníčkou Siete a, čuduj sa svete, pán Beblavý je tiež podpredseda Siete. Viete, tak to sú také dezinformácie. A mesto Humenné kleslo na 99. miesto. Minule tak isto bolo, že koľko starostov a poslancov vynecháva v parlamente? Tak najväčší fluktuant som bola tretí ja. A viete, prečo dali poslancov a starostov? Lebo pán Dzurinda mal 17 dní vyčerpaných, pán Mikloš mal 11 a pán Beblavý mal 6 a pol. A Vaľová mala iba 6. Tak treba vymyslieť, ako vlastne tie polopravdy ľuďom vsúkať do hlavy. A už keď povieme o Star EU, tak poviem rovno. V Humennom firma Star EU robila projekt za môjho bývalého predchodcu, ktorý bol spriaznený so stranou SDKÚ, a pán, ktorý bol vtedy krajský predseda, mu sľúbil, že bude dokonca na kandidátke. Takže ja sa pýtam, Star EU; a usmieva sa tam aj pán kolega z KDH, lebo bol veľmi dobrý priateľ s pánom Kostelníkom. Takže tak isto Star EU v Humennom robila projekt a nerobila ho nikdy za môjho pôsobenia, ale práve za pôsobenia, kedy mala najväčšie kamarátstvo s KDH a SDKÚ. Takže to je zaujímavé. Viete, to sú tie vaše bilancie, International a všetky možné, ktoré máte a ktoré používate na dezi... (Prerušenie vystúpenia časomerom.)
A. Přidal, poslanec: (2003-09-17):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 124 poslancov, za návrh hlasovalo 106 poslancov, proti 2, zdržalo sa 16 poslancov. Návrh sme schválili. Prosím poslanca Stanislava Janiša z výboru pre hospodárstvo, privatizáciu a podnikanie, aby uvádzal hlasovanie o vládnom návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov a ktorým sa mení a dopĺňa zákon č. 173/1993 Z. z. o niektorých náhradách v súvislosti s prevodom majetku štátu na iné osoby (tlač 378).
Danko, Andrej, predseda NR SR (2016-09-13):
Pán poslanec Peter Pčolinský s faktickou poznámkou.
Krátky, Rastislav, poslanec NR SR (2023-11-16):
Ďakujem za slovo. Tiež som si kládol tú otázku, že prečo to bolo takto napísané. Moje uvažovanie o tom je celkom zaujímavá cesta, myšlienková. Tiež som čakal, že ministri budú viacej vystupovať a budú sa snažiť získať si dôveru verejnosti, že budú vysvetľovať niektoré nezrovnalosti, prípadne prisľúbia, pokiaľ niečo vypadlo a chceli to riešiť, ale sa to tam nevyskytlo, však nemali na to zjavne toľko času, ako by sme, ako by chceli. Bolo to šité horúcou ihlou, takže škoda, lebo je to na úkor kvality tejto rozpravy, keď tí, ktorí to budú napĺňať, sa vlastne nezapoja a nediskutujú. Ďakujem.
Dostál, Ondrej, poslanec NR SR (2023-11-28):
Pán poslanec Spišiak, no, súhlasím s tým, čo ste povedali vo svojom vystúpení. A okrem iných vecí ma tam zaujalo to vaše vyjadrenie, že zasa nestihnete povedať všetko, čo ste chceli povedať. Tak by som sa chcel spýtať ešte, že čo by ste ešte chceli povedať. Máte na to ešte dve minúty. Ďakujem. (Smiech v sále.)
Hrnčiar, Andrej, podpredseda NR SR (2017-02-14):
Pán Sloboda.
Hambálek, Augustín, poslanec NR SR (2015-11-24):
Pán predseda, budeme teraz hlasovať o bodoch zo spoločnej správy 1 až 21 s odporúčaním gestorského výboru schváliť ich.
Figeľ, Ján, podpredseda NR SR (2015-11-24):
Ďakujem pekne. Chcete reagovať, pán spravodajca? (Reakcia spravodajcu.) Môžete zapnúť pána Matejičku?
M. Číž, podpredseda NR SR: (2008-06-19):
Prajem všetkým poslancom príjemný večer. (Prerušenie rokovania o 19.00 hodine.)
Blanár, Juraj, podpredseda NR SR (2021-07-23):
Pán poslanec Ondrej Dostál.
Laššáková, Jana, podpredsedníčka NR SR (2015-12-01):
Pán poslanec Hlina, nech sa páči.
Náhlik, Peter, poslanec NR SR (2019-12-03):
Odporúča schváliť.
Hrnčiar, Andrej, podpredseda NR SR (2019-10-24):
Dve faktické poznámky. Pani poslankyňa Grausová.
Mihál, Jozef, poslanec NR SR (2017-04-05):
Ja len doplním pre poriadok, že štát podporuje mladé rodiny ešte jedným spôsobom z hľadiska poistenia alebo odvodov, a to tak, že platí za rodiča, ktorý sa stará o dieťa, zdravotné poistenie, nielen dôchodkové, až pokiaľ dieťa nedosiahne šesť rokov veku. Čiže ak napríklad matka sa rozhodne zostať dlhšie pri dieťati, nie je zamestnaná, nepodniká, za iných okolností by bola možno tzv. samoplatiteľ alebo dobrovoľne nezamestnaná, tak nie je to tak. Až do tých šiestich rokov, do šiestich narodenín veku dieťaťa štát platí za ňu zdravotné poistenie.
B. Bugár, podpredseda NR SR: (2005-10-27):
J. Banáš, poslanec: Ďakujem, pán minister. Ja tak trochu nadväzujem na tú debatu, ktorú sme my už začali. To, čo hovoríte, samozrejme, je veľmi logické, ale logické je aj to, že ak raz zákon neukladá dokázať pravdivosť istých tvrdení, tak pripúšťa, že tieto tvrdenia môžu byť aj lživé, to je predsa logické. To znamená, a zároveň ten zákon ukladá Ústavu pamäti národa, aby s týmito tvrdeniami pracoval ako s hodnovernými. Čiže my pripúšťame, že ÚPN pracuje aj so lživými materiálmi a nemá s tým nikto problém. Ja by som skoro zašiel tak ďaleko, už som tu raz povedal, že vlastne týmto § 26 sa kvázi ŠtB legitimizuje a UŠB. Ja sa chcem spýtať, či ako prvý muž rezortu spravodlivosti nemáte problém s tým, že fakticky tu legitímne je inštitúcia, ktorá pracuje s nie pravdivými informáciami, či toto nie je nejaký problém, na ktorý by sme mohli naraziť aj v rámci európskych právnych noriem. A potom aj takú osobnú otázku, či vám nevadí, keď sa tu objaví občan, v tomto prípade poslanec Banáš, ktorý má evidentnú možnosť dokázať aspoň niektoré lži, ktoré sú teda v týchto archívoch a je mu v tom bránené. Ďakujem pekne.
Číž, Miroslav, podpredseda NR SR (2015-12-11):
Pán poslanec Brixi.
Petrák, Ľubomír, poslanec NR SR (2015-05-07):
Ďakujem pekne za slovo, pani predsedajúca. Vážené kolegyne, kolegovia, dovoľte mi, aby som na základe, zdôrazňujem, zhody všetkých poslaneckých klubov Národnej rade Slovenskej republiky predniesol text Vyhlásenia Národnej rady Slovenskej republiky k 70. výročiu skončenia druhej svetovej vojny a víťazstva nad nacizmom a fašizmom. „Národná rada Slovenskej republiky považuje víťazstvo nad nacizmom a fašizmom v druhej svetovej vojne za najvýznamnejšiu udalosť v dejinách 20. storočia, ktorú je potrebné si s úctou a vďakou pripomínať. Občania Slovenskej republiky si hlboko vážia obetu všetkých vojakov či partizánov a vyjadrujú hlbokú úctu všetkým žijúcim vojnovým veteránom, ktorí oslobodili naše územie od nacizmu. Národná rada Slovenskej republiky vyjadruje úprimnú vďačnosť všetkým príslušníkom národov vtedajšieho Sovietskeho zväzu, ktorí priniesli najväčšie obete, ale aj príslušníkom ďalších národov a národností, ktoré prispeli k porážke nacizmu. Zároveň vyjadruje úctu aj všetkým civilným obetiam a s hlbokou ľútosťou si pripomína pamiatku všetkých obetí ideológie nacizmu, ktoré počas druhej svetovej vojny boli prenasledované. Národná rada Slovenskej republiky vyzýva predstaviteľov európskych štátov, aby podporovali kroky smerujúce k udržaniu mieru v Európe a aby mieru ako najvyššej civilizačnej hodnote podriadili všetky svoje slová, rozhodnutia a činy. Bratislava máj 2015.“ Vážená pani predsedajúca, dovoľte, aby som prečítal aj text návrhu uznesenia, je síce rozdaný písomne, majú ho všetci poslanci, ale návrh na uznesenie Národnej rady Slovenskej republiky zo 7. mája 2015 k Vyhláseniu Národnej rady Slovenskej republiky k 70. výročiu skončenia druhej svetovej vojny a víťazstva nad nacizmom a fašizmom. Národná rada Slovenskej republiky schvaľuje vyhlásenie Národnej rady Slovenskej republiky k 70. výročiu skončenia druhej svetovej vojny a víťazstva nad nacizmom a fašizmom, tak ako je uvedené v prílohe. Ďakujem.
Ledecký, Vladimír, poslanec NR SR (2024-01-31):
Ďakujem veľmi pekne. Mária, ďakujem veľmi pekne za naozaj emotívny, emotívny prejav. Ja nevedel som, čo si skôr poznačiť, lebo čo odsek, tak to veľmi inšpirujúci. Hovorila si, že celý proces je neštandardný, on je podľa mňa, veľmi pokrivený, a to ešte je slušné slovo. Zaujímavé bolo, že nepísali ho ľudia na ministerstve, no jakože to je nonsens. Ja si neviem predstaviť, že nejakú právnu normu na ministerstve spravodlivosti nepíšu zamestnanci ministerstva spravodlivosti, to samé už je veľký problém. Kto ho presadzuje, ktorá autorita sa zaňho postavila, že tento proces je v poriadku, že je všetko v poriadku? Najviac ma zaujalo domáce väzenie, ktoré sa, ktoré sa naozaj predlžuje až na päť rokov. To kým sa inšpirovali? V Kolumbii ako si narkobarón Escobar postavil vlastné väzenie. To ani, ani on si nedovolil, alebo neodvážil podplatiť zákonodarcov na takúto právnu normu. Jakože každý bývalý minister hovorí o tom, ako je potrebné vybudovať systém okolo domáceho väzenia. Hlavný problém je nedostatok probačných úradníkov, tých si nevieme nejak vybartrovať, alebo kúpiť ako, ako náramky, hoci aj tie náramky 52 miliónov sa minulo zbytočne, neefektívne a musel sa celý systém hodiť do koša, ako to dal najavo úrad NKÚ a vlastne, že ešte, ešte aj v tom, v minulosti to bolo celé pokrivené. Evokuje to myšlienku, že domáce väzenie bude zase len obmedzené, a to znamená, že bude len pre vyvolených, pre vašich ľudí. A domáce väzenie je naozaj luxus a je veľmi dôležité zvažovať, kto, kto to väzenie dostane, aby to viedlo k nejakej náprave. Ďakujem pekne.
Mamojka, Mojmír, poslanec NR SR (2014-11-09):
Ďakujem za slovo, pani predsedajúca. Pán kolega, vy ste isto jeden z tých, ktorý privítal koniec politickej i vlastníckej plurality v roku 1990. Súhlasím, že vznik konkurenčného liberálneho prostredia je podmienkou toho, že zákazník, náš pán, že funguje korektnosť, že ustupuje korupcia, súhlasím. Ako môžete povedať taký nezmysel, že musím pri akceptácii akéhokoľvek kúpnopredajného vzťahu vnímať alebo skúmať tú vlastnícku štruktúru? Ústava prijala v deväťdesiatom roku princíp a správny princíp, že nemáte druhy, formy a typy vlastníctva, máte len vlastnícke subjekty vymenované v ústave. Právnická osoba, štát a fyzická osoba. Všetky sú korektne a správne rovnocenné. 99 % subjektov, právnických osôb máte podnikateľské subjekty vrátane akciových spoločností, kde máte akcie na doručiteľa. Legálne, právne anonymné. To znamená, ako ja môžem vylúčiť v rozpore s princípom rovnosti v ústave a základnými princípmi pluralizmu a konkurencie určitý typ právnickej osoby? To ja môžem obchodovať a komunikovať len s niekým, kto má trebárs akcie na meno? Však akciová spoločnosť je legálny právny subjekt, legálny. Takže viete, skúmať, hrabať sa vo vlastníckej štruktúre len preto, aby nedošlo k nejakému korupčnému jednaniu, na to sú iné systémy a iné páky. Okrem toho, keď hovoríte o politickej kultúre, rád to počujem, ale keď som počul tie výrazy „čvarga“ a „organizovaná skupina, zločinecká skupina“, veď to je hrozné. Verba movent, exempla trahunt: Slová hovoria, príklady tiahnu. Všetci sa musia učiť vrátane vás, tie pojmy a tie výrazy, ktoré tu odzneli, to nie je štvrtá, to je piata cenová skupina. Toľko.
Hort, Milan, podpredseda NR SR (2010-12-10):
Ďakujem. S faktickými poznámkami na vaše vystúpenie sa nehlási nikto, preto uzatváram možnosť prihlásiť sa s faktickou poznámkou. Ďalej písomne prihlásený do rozpravy je pán poslanec Andrej Kolesík, nech sa páči.
Pročko, Jozef, poslanec NR SR (2024-01-17):
Ďakujem veľmi pekne. No, pán Hlina, naozaj veľmi inšpiratívne veci, ale veľmi je dôležité si stále uvedomiť to, že fakt táto, táto opozícia súčasná má najdôležitejšiu úlohu v histórii Slovenska, naozaj sa spojiť preto, aby Fico nedoniesol Slovensko na pokraj právneho, sociálneho a iného kolapsu. Je to naozaj veľmi dôležité, lebo ja vám prečítam tie mená. Len prvé: Fico, Kaliňák, Bödör, Kováčik, Hraško, Krajmer, Žiga, Para, Brhel, Kičura, Kováčik, Kažimír, Výboh, Košč, Aláč, Kvietik, Rošková, Haščák a ďalší a ďalší. O toto tu ide. A naozaj keď, keď sme teda v tom zákone o rozpočte mali tie pozmeňujúce návrhy, tak neboli preto tie pozmeňujúce návrhy, že sme chceli niečo urobiť zlé, ale treba aj, aj túto rozpravu. A ja si myslím, že všetci v opozícii si uvedomujú, že treba túto rozpravu naozaj národu pomaličky vysvetľovať, a čím dlhšie, opakujem, čím dlhšie budeme vysvetľovať, tak tým, tým skôr sa nám podarí a tým lepšie sa nám podarí ukázať národu obludnosť tohoto celého. To znamená spojiť sa. A ja si myslím, že nielen toto, ale aj prvé, druhé, tretie čítanie. Aj v týchto čítaniach ďalej ukázať národu, čo idú urobiť, a opakovať im to. A zaberá to, lebo ja počúvam od mojich KDH, od mojich kolegov z SaS, z PS to isté, čo hovoríme my. Tak použijeme metódy, použijeme napríklad pozmeňováky a použijeme všetko možné, aby sme naozaj ukázali národu, že sa vieme spojiť a že spoločne ten Fico ten boj prehrá. A prehrá ho.
Viskupič, Jozef, poslanec NR SR (2016-09-23):
Ďakujem, kolegovia, za faktické poznámky, budem reagovať na pána Podmanického. Viete, vy keď vystavávate ten argument, tak nemôžte sa vyhnúť tomu moralizátorskému prístupu a opäť ste tam zasunuli, že Alan Suchánek nemá morálne právo. Z môjho pohľadu ho má. Ja totižto pri konaní Alana Suchánka, ak vyzýva ministra Kaliňáka na odstúpenie, nevidím, že by Alan Suchánek mal nejaký podobný vzťah s pánom Bašternákom alebo niekým, ako má tuná minister Kaliňák. Ja som v konaní Alana Suchánka neidentifikoval, že najprv takýto vzťah poprie, že vôbec takéhoto človeka pozná, pod váhou dôkazov ho následne teda nejakým spôsobom legitimizuje, potom, alebo prizná sa, že ho pozná, pod váhou vyšších dôkazov povie, že teda keď mu to dokážu, že teda s ním dokonca obchoduje a kupoval od neho podiel, tak až potom postupne priznáva, až keď sa odhaľujú a nedá sa jednotlivým dôkazom utiecť. Alan Suchánek nič takéto nerobil. A myslím si, že používať tak tvrdé slová, ako ak hovoríte, o podvodoch a podobne, toho máte vždycky plné ústa, ale len na ľudí, ktorí prednášajú kritiku a vyzývajú vašich ľudí, kde je prirodzene a nad všetku pochybnosť dokázané, že jednoducho pochybili, klamali, klamali v priamom prenose. Čiže nemerajme morálne práva vystúpiť v pléne, skúsme, aby všetci vystúpili, lebo na to majú jednoducho právo, nepomerávajme výšku morálneho práva... (Prerušenie vystúpenia časomerom.)
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 134, za 83, proti 17, zdržalo sa 33 poslancov, 1 nehlasoval. Sme v treťom čítaní . Otváram rozpravu a konštatujem, že do rozpravy sa nehlási nikto, preto ju vyhlasujem za skončenú. Nech sa páči.
Danko, Andrej, predseda NR SR (2017-02-10):
Ďakujem. S reakciami na faktické pán poslanec Dostál.
Hlina, Alojz, poslanec NR SR (2015-04-23):
Počkajte, viem, že nič neviem, to bol taký slávny výrok. A je treba oceniť, že bývalá ministerka spravodlivosti, osoba, ktorá učí obchodné právo dlhé roky, priznala, že má problém s určitým výkladom. Minister podľa reči tela tiež. On tiež nevie presne. Jediný, kto tu vie, je kolega, ktorý pôjde po mne. On vie všetko. Ale teraz mi povedzte, ako ten živnostník z Michaloviec v tých montérkach, ktorý išiel s hiltkou, vŕtačkou, niekde robiť a nezaplatili mu, ako sa on má v tom vyznať? Premiér Fico raz povedal, že je tu 60 podnikateľov nejakých vplyvných. A ja verím, ja som už dneska aj načal, ja verím, že medzi nimi sú ľudia, ktorí majú zdravý rozum a ktorí nedovolia kvôli končiacemu podnikateľskému príbehu rozviedčíka Širokého urobiť cintorín. Normálne cintorín. Ktorí zavolajú premiérovi a povedia: Robo, neblázni! Kmotrík, zavolajte premiérovi, a povedzte, že nech neblbnú, nech to stiahnu, nech nezostane cintorín. Tu môže zostať jeden malý pomníček. Viete, samovrahov pochovávajú do rohu cintorína. Kto chce, nech sa ide pokloniť príbehu podnikania Širokého. Ale nerobte cintorín! Vy ste doniesli do parlamentu cintorín a idete zaň zahlasovať. Presne o tom to celé je. A tu ste mali naozaj fundované vystúpenie, že tu sú pochybnosti o tom celom. A neviem, či stihnem. Som rád, že pani kolegyňa akcentovala aj tú skutočnosť, že rozväzujeme ruky vláde, našej zodpovednej socialistickej vláde, nad pol miliardou teraz, výhľadovo nad miliardou. V zásade ich môže použiť v zmysle najlepších tradícií SMER-u, na nechty pre fitnesku, na nejakú tu sekretárku novú. Nech sa páči.
Mamojka, Mojmír, poslanec NR SR (2010-09-08):
Ďakujem za slovo. Vážený pán kolega, ono tu odznelo veľa čiastkových otázok od Svätopluka po referendum, ktoré nie sú čiastkovými otázkami, to sú významné ústavné záležitosti a otázky, ale kopu drobností, ktoré možno tu nemali čo hľadať. Ale všetky tie drobnosti vytvárajú mozaiku, to všetko sú čriepky jednej mozaiky, ktorej reprezentantom momentálne je pán predseda Národnej rady Slovenskej republiky. Keď vyhrali naši v Moskve, boli sme hotoví, keď sa darí športovcom, keď sa darí umelcom, sme nadšení, a právom, lebo nás reprezentujú. Predseda Národnej rady Slovenskej republiky je minimálne a, samozrejme, aj podstatne vyšší ako náš mančaft, ktorý včera vyhral v Moskve, reprezentuje 5,5 mil. obyvateľov tohto štátu. A ja mám obavy, čo ste povedali, že každý sa naučí. To nie je o pánovi Sulíkovi, keby tam sedel Janko Mrkvička a choval by sa rovnako, bolo by to o tom istom, to nie je osobné. Učiť sa na poste predsedu Národnej rady Slovenskej republiky forme a obsahu, to je tragédia, to je pozde. Možno sa mu to aj podarí, ale ja osobne to nemienim trpieť. Nič osobne proti tomu nemôžem spraviť, ale ja keď niekoho reprezentujem, tak som permanentne pod balvanom zodpovednosti, že niekoho reprezentujem a chcem ho reprezentovať špičkovo, lebo reprezentujem všetkých, nielen seba. A pán predseda zatiaľ – mám taký dojem – je imúnny pred tým balvanom zodpovednosti. S tým, že už Rimania hovorili, že forma bez obsahu nie je ničím. A obsah bez formy je strašne málo. A zatiaľ ja hľadám, hľadám, bádam a držím vám palce, lebo každý sa učí, každý je človek, môže robiť chyby – ale bodaj by som sa mýlil! Ja som z hľadiska vašej formy obsahu, pán predseda, strašný skeptik. (Potlesk.)
Pročko, Jozef, poslanec NR SR (2020-11-12):
Takže opakujem ešte raz, 17. november ste zneužili preto, lebo to, čo sa tu deje a čo robí táto vláda, čo povedala pred voľbami, že naozaj bude zatvárať do väzenia korupčných ľudí, ako sú Gašpar, ako sú Jankovská, ako je Kočner, a to sa tu deje! Toto je ten hlavný dôvod, prečo sa SMER spája s fašistami, prečo všetko, čo tu robíme, negujú. Všade vo svete nás chvália za to, že sme spravili celoplošné testovanie. Pán minister, kedy máte tlačovku? Zajtra? Tak prosím vás všetkých, aby ste si (potlesk), aby ste si zapli, aby ste si všetci zapli tlačovku a zistíte, ako tu je. Nie je to tak, ako vám Fico, Pelle a Kotleba rozprávajú. Pretože tá nenávisť, čo tu je na Slovensku, tú nenávisť šíria títo páni a oni veľmi dobre vedia prečo. Lebo strach a nenávisť, vtedy sa ľudia dajú dobre manipulovať. Ďakujem veľmi pekne. (Potlesk.)
Martinák, Ľuboš, poslanec NR SR (2013-11-29):
Ďalší v rozprave vystúpil pán poslanec Fecko, ktorý podal 13 pozmeňujúcich návrhov. Pán predseda, dajte, prosím, hlasovať o prvom pozmeňujúcom návrhu pána poslanca Fecka.
Grendel, Gábor, poslanec NR SR (2023-12-15):
Ďakujem za slovo, táto zmena kompetenčného zákona je taká polovičatá. Vláda berie prezidentke niektoré personálne kompetencie a prenáša ich na seba, napríklad v prípade predsedu štatistického úradu alebo predsedu Úradu pre dohľad nad zdravotnou starostlivosťou, už ich nebude menovať prezidentka, ale vláda. Podobne ako ty, pán poslanec Matovič, aj ja stále čakám, kto z koaličných poslancov sa odváži predložiť pozmeňujúci návrh, ktorým by odobral prezidentke kompetenciu menovať kandidáta na riaditeľa Slovenskej informačnej služby a preniesol by pozmeňujúcim návrhom túto kompetenciu na vládu. Presne podľa vzoru Mečiarovej vlády v deväťdesiatych rokoch. Vtedy prezident Michal Kováč odmietol vymenovať Ivana Lexu za riaditeľa SIS a tak mu vtedajšia koalícia zmenou zákona túto kompetenciu odobrala a preniesla ju na vládu. A čo sa dialo potom? 18. apríla 1995 Mečiarova vláda vymenovala Ivana Lexu za riaditeľa SIS a len o päť mesiacov nato, 31. augusta 1995, príslušníci SIS uniesli prezidentovho syna Michala Kováča mladšieho a zavliekli ho Rakúska. Tak nech sú tieto fakty mementom pre každého koaličného poslanca, ktorý uvažuje o predložení pozmeňujúceho návrhu, ktorým by právomoc menovať riaditeľa SIS preniesol z prezidentky na vládu Roberta Fica.
K. Sárközy, poslankyňa: (2004-05-13):
Návrh zákona v ustanoveniach o zúčtovaní sleduje cieľ predĺžiť ochranu občanom, ktorí vystúpia zo systému pomoci v hmotnej núdzi. Z tohto dôvodu sa pomoci a dávkou v hmotnej núdzi a príspevkami v dávke hmotnej núdzi v období prehodnocovania pri prechode zo sociálnej pomoci na pomoc v hmotnej núdzi. Toto zúčtovanie sa navrhuje upraviť tak, aby sa vykonalo len do výšky poslednej výplaty dávky v hmotnej núdzi a príspevkov dávky v hmotnej núdzi. Týmto spôsobom sa zabezpečí, aby občania po zániku hmotnej núdze nemali pohľadávky voči štátu, ak počas poskytovania pomoci v hmotnej núdzi si riadne plnili svoje povinnosti. Účelom navrhovaných zmien pre občanov s ťažkým zdravotným postihnutím a ich rodín je zmierniť dosah nárastu výdavkov, ktoré im vznikajú v dôsledku ťažkého zdravotného postihnutia v každodennom živote. Z tohto dôvodu sa v zákone o sociálnej pomoci pre občanov s ťažkým zdravotným postihnutím navrhuje zvýšiť peňažný príspevok na kompenzáciu zvýšených výdavkov súvisiacich s hygienou a opotrebovaním šatstva, bielizne, obuvi a bytového zariadenia zo súčasných 300 korún na 500 korún a zmierniť dosah na výšku peňažného príspevku za opatrovanie tak, že peňažný príspevok za opatrovanie, ktorý poberá fyzická osoba, ktorá opatruje občana s ťažkým zdravotným postihnutím a patrí do okruhu spoločne posudzovaných osôb s týmto občanom, sa nepovažuje za príjem. Vzhľadom na uvedené sa navrhuje upraviť v zákone o životnom minime ustanovenie, ktoré taxatívne vymedzuje, čo sa považuje za príjem. Finančné dôsledky navrhovaných zmien zákona č. 599/2003 Z. z. o pomoci v hmotnej núdzi v objeme 48,6 mil. korún a zmien zákona č. 195/1998 o sociálnej pomoci vo výške 410,8 mil. na rok 2004, v rokoch 2005 až 2007 v celkovom objeme zhruba 895 až 963 mil. korún budú kryté v rámci schváleného rozpočtu kapitoly Ministerstva práce, sociálnych vecí a rodiny Slovenskej republiky bez nárokov na zvýšenie prostriedkov zo štátneho rozpočtu v príslušných rokoch. Navrhovaný zákon nebude mať negatívny dosah na životné prostredie a nebude mať negatívny dosah na zamestnanosť. Vážené kolegyne, kolegovia, prosím vás o kladné pristupovanie k tomuto návrhu zákona. Ďakujem, skončila som.
B. Bugár, podpredseda NR SR: (2005-06-30):
J. Cuper, poslanec: Ďakujem, pán predsedajúci. Nadviažem na tú časť vystúpenia pána Čaploviča, kde hovorí o tom, ako bude spravované budúce Národné divadlo, ktoré bude síce majetkom štátu aj naďalej, ale jeho správa bude mať podobu akejsi správcovskej spoločnosti, ktorá bude zrejme stanovovaná ministrom kultúry a nevedno kým celkom zjavne kontrolovaná. Takáto správa zrejme by vyhovovala terajším snahám o to, aby sa divadlo dostalo, ak už nie teraz pre odpor verejnej mienky, ale jeho národnoštátny charakter do budúcnosti vidím podľa môjho názoru celkom zahmlene. Takže ja by som sa teda prikláňal k pánovi Čaplovičovi a s ním by som tiež položil otázku pánovi ministrovi, aké podmienky tá správcovská spoločnosť bude mať na to, aby likvidovala budúci vlastnícky charakter štátu v tejto celonárodnej inštitúcii.
Sulík, Richard, predseda NR SR (2011-04-05):
Ďakujem. Prerušujem rokovanie o tomto bode programu. Nasledujúcim bodom programu je druhé čítanie o návrhu poslancov Szilárda Smogyiho a Kamila Krnáča na vydanie zákona, ktorým sa mení a dopĺňa zákon č. 253/1994 Z. z. o právnom postavení a platových pomeroch starostov obcí a primátorov miest . Návrh zákona je uverejnený ako tlač 187 a spoločnú správu výborov máte ako tlač 187a. V tejto súvislosti chcem uviesť, že navrhovateľom bol aj Ľuboš Majer. Vzhľadom na to, že jeho mandát poslanca zanikol, navrhovateľmi zostávajú už iba Somogyi a Krnáč. Návrh zákona bude odôvodňovať pán poslanec Somogyi, ktorému teraz odovzdávam slovo. Poprosím spoločného spravodajcu, poslanca Tomču, aby zaujal miesto pre spravodajcu. Ďakujem.
Gašparovič, Štefan, poslanec NR SR (2013-02-14):
Neschváliť.
Jurinová, Erika, podpredsedníčka NR SR (2014-11-08):
Pán poslanec Kadúc s procedurálnym návrhom.
Hort, Milan, podpredseda NR SR (2011-10-11):
Vážené panie poslankyne, páni poslanci, otváram riadne rokovanie Národnej rady. Vítam na rokovaní pani premiérku, podpredsedov vlády, členov vlády, aj vás všetkých. V súlade so schváleným programom pristúpime k druhému a tretiemu čítaniu o návrhu na vyslovenie súhlasu Národnej rady s Dodatkom k Rámcovej zmluve medzi Belgickým kráľovstvom, Spolkovou republikou Nemecko, Estónskou republikou, Írskou republikou, Helénskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou, Fínskou republikou a Európskym finančným stabilizačným nástrojom . Návrh vlády má parlamentnú tlač č. 502. Výsledky rokovania výborov máte v tlači 502a. Návrh vlády odôvodní podpredseda vlády a minister financií Ivan Mikloš. Prosím ho, aby sa ujal slova. Pán podpredseda vlády, nech sa páči.
M. Číž, podpredseda NR SR: (2009-10-29):
(Hlasovanie.) Prítomných 132 poslancov, za 81 poslancov, proti 21 poslancov, zdržalo sa 30 poslancov. Tento návrh sme schválili.
Figeľ, Ján, podpredseda NR SR (2013-03-15):
S reakciou na faktické poznámky, nech sa páči, Ľudovít Kaník.
Laššáková, Jana, poslankyňa NR SR (2016-10-26):
Teraz budeme hlasovať o bode 4 pozmeňujúceho návrhu pána poslanca Gála.
A. Belousovová, podpredsedníčka NR SR: (2009-06-25):
Ďalšiu otázku položil opäť pán poslanec László Köteles. Otázku adresoval ministrovi dopravy, pôšt a telekomunikácií Slovenskej republiky Ľubomírovi Vážnemu: „Pán minister, kedy bude vytýčená trasa R2 medzi mestami Rožňava a Košice?“ Nech sa páči, pán minister, máte priestor na odpoveď.
Gyimesi, György, poslanec NR SR (2022-12-06):
Vzhľadom k tomu, že sme schválili bod 3, pripomínam, že s týmto bodom 3 vecne súvisí aj bod číslo 4. Čiže dajte, prosím, hlasovať o bode číslo 4.
Tomanová, Viera, poslankyňa NR SR (2010-10-13):
Ja si myslím, že pán Muňko to, čo povedal, povedal veľmi správne, pán poslanec, ale by som pripomenula totálne nepripravenú reformu v roku 2004. A citujem z materiálu, do vlády ktorý šiel, kde bol predpoklad, že do 2. piliera vstúpi 400 000 až 600 000 sporiteľov. V skutočnosti vstúpilo doň 1,563 mil. Z vyššej čiastky, je to z tých 600 000, je to 2,5-násobok a z tých 400 000 je to štvornásobok ľudí. A čo predčasní dôchodcovia, kde ľuďom od 43. roku veku boli priznávané predčasné dôchodky? A predpoklad, odhad v materiáli, ktorý išiel do vlády, je 400 mil. – 600 mil. Skutočne koľko sa vypláca? Je to 9 mld. na predčasné dôchodky. Čo plán ušetriť na invalidných dôchodkoch? Nás stálo 2,85 mld. vracanie invalidných dôchodkov. Lepší výber zo Sociálnej poisťovne? A takto by sme mohli pokračovať. Nedá mi však, aby som nespomenula aj ďalšiu vec. Padla tu nejaká pripomienka, ani neviem, z ktorej strany bola, že vlastne zásluhovosť je zohľadnená pri určovaní výšky dôchodkov. No nežartujte. Čo ste spravili v rokoch 2004, 2005, 2006? Zaviedli ste redukciu a antiredukciu, lebo ste odrazu zistili po pol roku tohto uplatňovania, čo sa deje v systéme, ako bol nepripravený . A redukciu takú ste zaviedli, že v roku 2006 človeku, ktorý odchádzal do dôchodku, vyšiel trebárs, skutočne lebo veľa platil a mal odpracovaných veľa rokov, pretože pracoval a popritom nepoberal dôchodok, dôchodok 17 115 korún, ste mu ho znížili mesačne o 2 850 korún. Nikdy ich viac nedostane. Hovorím o tom v slovenských korunách. Takže, prosím vás, neklamte, nezavádzajte a nehovorte hlúposti. Nevystupujte aspoň tí, ktorí nemáte potuchy o tom, o čom hovoríte v sociálnom systéme. (Potlesk.)
Ďuriš Nicholsonová, Lucia, podpredsedníčka NR SR (2016-11-23):
Ešte sa opýtam pána ministra, či chce reagovať na faktické poznámky. Nie, nie je tomu tak. Dámy a páni, vyhlasujem prestávku do 11.05 hod. a pripravíme sa na hlasovanie. (Prestávka.) (Po prestávke.)
Bugár, Béla, podpredseda NR SR (2017-04-06):
Nech sa páči, prezentujme sa a hlasujme o návrhu uznesenia. (Hlasovanie.) Prítomných 138 poslancov, za návrh hlasovalo 110, zdržalo sa 27 poslancov, 1 nehlasoval. Konštatujem, že návrh uznesenia sme schválili. Teraz prosím pána poslanca Grendela, aby uviedol hlasovanie o návrhu uznesenia k správe osobitného kontrolného výboru na kontrolu činnosti Slovenskej informačnej služby o stave použitia informačno-technických prostriedkov za rok 2016, tlač 415. (Hlasovanie o návrhu uznesenia k správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2016 , tlač 415.)
Hrušovský, Pavol, predseda NR SR (2011-10-18):
Ďakujem, pán predseda, zaujmite miesto pre spravodajcov. Otváram rozpravu o tomto bode programu. Do rozpravy som nedostal žiadne prihlášky písomné. Ústne, páni poslanci, má niekto záujem vystúpiť v rozprave? Myslím prihlásiť sa, nie vystúpiť, ale prihlásiť sa ústne do rozpravy? Nie. Vyhlasujem rozpravu za skončenú a prerušujem rokovanie o vládnom návrhu zákona o cenných papieroch. A poprosím teraz, aby z poverenia vlády Slovenskej republiky pán podpredseda vlády a minister financií Národnej rade uviedol a odôvodnil vládny návrh zákona o rozpočtovom určení výnosu niektorých dani územnej samospráve , ktorý prerokovávame ako tlač 503. Nech sa páči, pán minister, máte slovo.
Paška, Pavol, predseda NR SR (2014-06-05):
Pekné popoludnie, vážené panie poslankyne, vážení páni poslanci. Budeme pokračovať v prerušenom rokovaní 35. schôdze pravidelným bodom, je to hodina otázok , ktorú týmto otváram. Včera do 12.00 hodiny pani poslankyne a páni poslanci využili príležitosť a naformulovali 14 otázok pre pána predsedu vlády a 11 otázok pre ostatných členov vlády. Overovatelia vyžrebovali poradie, ktoré budeme používať počas tejto hodiny otázok. Poprosím teraz, pán premiér, keby ste nás oboznámili, kto z členov vlády bude odpovedať na otázky za neprítomných členov vlády. Prepáčte, pán premiér, technici, mikrofón.
P. Paška, predseda NR SR: (2008-10-22):
(Hlasovanie.) 142 prítomných, 60 za, 82 proti. Návrh sme neprijali.
J. Podmanický, poslanec: (2007-07-02):
Naozaj som šokovaný tým, ako naozaj doslova hyenisticky chcete aj z tohto problému vyťažiť svoj politický kapitál. Chcete sa blysnúť a jednoducho ukázať, že vy by ste to vyriešili geniálnejšie a lepšie, že vy ste tu najmúdrejší z tohto parlamentu, že profesori práva a docenti práva vám nesiahajú ani po členky. A pritom ste naozaj mali takmer osem rokov, pán Lipšic, na to, aby ste tento problém vyriešili, aby ste vyriešili tie úžernícke úroky, ktoré boli ustanovené v zákone. Osem rokov ste sa nehýbali a teraz rozdávate rady, ako keby ste osem rokov nevládli. Takže ja som osobne naozaj tak ľudsky z vás hlboko, hlboko sklamaný. A myslím si, že vy možno patríte do demokratického hnutia, ale istotne nie do kresťanského. Ďakujem pekne.
P. Farkas, poslanec: (2001-11-09):
J. Migaš, predseda NR SR: Panie poslankyne, páni poslanci, ruším toto hlasovanie, poprosím spravodajcu, aby ešte raz  uviedol...
Laššáková, Jana, podpredsedníčka NR SR (2012-05-03):
Pán poslanec Brocka bude reagovať na faktické poznámky. Nech sa páči.
Marosz, Ján, poslanec NR SR (2019-09-13):
Pán kolega, zatiaľ čo ty tu rozprávaš o rôznych problémoch v rezorte pôdohospodárstva, o tom, ako nefungujú pozemkové úpravy, tak zatiaľ pán štátny tajomník si vysiela na facebooku, ako popíja vínečko s pánom ministrom dopravy. No, čo na to povedať? Toto svedčí naozaj o profesionalite tejto vlády, toto svedčí o súdržnosti, jednotnosti, toto hovorí o tom, že aký majú vlastne ministri a štátni tajomníci vzťah k svojmu vlastnému premiérovi. Nemyslím si, že je to správne, myslím si, že správny postoj by mal byť taký, že aj keď sa nenachádzajú v sále, minimálne by sa mali cítiť byť v práci a sledovať rozpravu Národnej rady, ktorej sa zodpovedajú. Takže v takomto štáte si tu žijeme.
Hlina, Alojz, poslanec NR SR (2015-11-24):
Ďakujem veľmi pekne. My keď sme robili protest v Košiciach, tak tam na pešej zóne stál taký mercedes, ja neviem, ako sa volá, najnovší, ako existuje. A mal nejaké značky. Ani keby to bolo Obamovo, ani Obamu by to neoprávňovalo tam stáť. A tí policajti len kývali plecom, však na námestí SNP tiež stojí x áut s CD. A ja vám poviem, pán kolega, ako som ja zisťoval, kto vie alebo nevie, čo poslanca oprávňuje, resp. neoprávňuje s diplomatickým pasom. Som volal na ministerstvo zahraničných vecí, kde prepli ma cez štyri odbory a nakoniec mi bolo povedané, že vie iba jeden pán, ktorý je na dovolenke, pričom som vravel, že to nemyslia vážne, že na MZV iba jeden pán vie, na čo oprávňuje diplomatický pas poslanca, že mne to príde málo. Tak povedali, že, dobre, ešte mi zavolajú o pol hodinu. O pol hodinu mi zavolali a prepli ma na riaditeľa protokolu MZV, ktorý mi povedal a potvrdil, že, áno, slovenského poslanca diplomatický pas na Slovensku neoprávňuje na nič. Čiže ja som sa takto relatívne zložito dopracoval k tomu. Čiže ak si vy myslíte, že hociktorý pochôdzkar niekde vo Svidníku vie, že diplomatický pas neoprávňuje na nič, tak ja vám hovorím, že na MZV to nevedelo niekoľko ľudí , kým ma neprepli na toho správneho, ktorý to povedal, že, áno, je to tak. No a ja v druhom len však v dobrom hovorím, však minister nech to povie, aby nevznikali nejaké dezinterpretácie. Prosím vás pekne, rešpektujme to, policajtom odkážte: „Neberte do vôbec do úvahy.“ Však iba tým máme to a sme vybavení, je pokoj. To som chcel iba povedať. No a potom ma bude zaujímať, prečo to nepoviete. Ďakujem.
Bernaťák, Tibor, poslanec NR SR (2019-02-18):
Ďakujem. Ja by som v podstate aj trošku ocenil príspevok pána kolegu Poliačika, naozaj si spomínal viacero vecí, kde pani ministerka, kde si ju ocenil jednak pri rokovaní s Bruselom, ale bolo by dobré možno aj spomenúť ďalšie veci, za ktoré by ju bolo potrebné pochváliť. Jednak zaviedla a vypracovala novú smernicu na prevenciu a riešenie šikanovania detí a žiakov na školách, potom vyriešila dlhodobo problematickú situáciu na Výskumnom ústave detskej psychológie a patopsychológie, či už zriadila, zaviedla nový rezortný informačný systém. Čiže tých vecí, ktoré sú veľmi vysoko pozitívne hodnotené, je oveľa, oveľa viac ako tých pár, ktoré si spomínal. A čo sa týka tej SAV-ky, viete, ono je to veľmi komplikovaný problém, ale fakt asi ako všade zrejme ide o majetok. SAV-ka urobila zopár veľmi chybných rozhodnutí. Jednak nedošlo k oceneniu majetku, potom bolo tam aj riziko nedostatočnej transparentnosti, čo konštatoval aj NKÚ, aj generálny prokurátor vlastne spomínal, že možno jediný problém, ktorý tu vznikol a ktorý si tak matne ja pamätám aspoň z toho obdobia, bolo, že pani ministerka v dobrej viere chcela im vyjsť v ústrety, a práve to bola asi chyba, že to mala hneď na začiatku urobiť jasne a jasne to stopnúť, ako, ako vychádzať niekomu v ústrety, pretože SAV-ka úplne na poslednú chvíľu dodávala dokumenty, dodávala ich nedostatočne, v nedostatočnej kvalite a aj to neúplné, čiže zo zákona pani ministerka nemala inú možnosť ako to, čo urobila.
Mesterová, Zuzana, poslankyňa NR SR (2023-11-24):
Pán, pán Gašpar, problém je v tom, že my sme vôbec nemuseli dnes tu sedieť, ani včera, ak by pán minister ne... neignoroval Národnú radu a jej orgány. Mal možnosť trikrát na zvolanom ústavnoprávnom výbore vysvetliť svoje rozhodnutie, mal možnosť dôkladne vysvetliť, na základe akých dôkazov konal. Skryl sa za to, že nebol výbor uznášaniaschopný práve kvôli tomu, že sa nezúčastnili koaliční poslanci. Čiže my sme tu vôbec nemuseli sedieť, keby toto celé sa udialo. Nás tu dostalo arogancia pána ministra, a preto tu dnes sedíme. A myslím si, že je to veľmi dôležité pre ochranu demokracie. A je to, aj to je naša práca, nielen práca, ktorú vy považujete za dôležitú. Ďakujem. (Potlesk.)
Kondrót, Maroš, poslanec NR SR (2021-10-26):
Ďakujem pekne, pán predsedajúci. Sa dotknem jednej veci trochu staršej, pán Sulík spomenul Kočnera. Pán Sulík je jediný „živý politik“, ktorému Kočner robil hemendex, ktorému Kočner natieral masielko na chlebík a varil mu čajíček. Ja si pamätám na hystériu, ktorú tu predvádzali poslankyne SaS-ky v minulom období a takisto všetci nasprostastí Potemkinovi skorumpovaní novinári, ktorí vyvreskovali šialene na každého, kto si pred desiatimi rokmi vymenil osem esemesiek s Kočnerom, aby odstúpil. To je jedno, z akej funkcie – odstúp, odstúp! Akurát na Riška nikto nekričal, aby odstúpil. Otázka prečo? Platí si Sulík novinárov? Platil im niekto za neho? Lebo o Sulíkovi a jeho gezeresoch ste nepočuli nikdy nič a najmä pred voľbami. Keby boli doňho bili tak, ako do ostatných ľudí, tak tu SaS-ka nesedí, a preto tvrdím, že Sulík a SaS-ka nemá v parlamente čo robiť. Kočner si budoval kruhovú obranu. Kočner platil na všetky strany. Platil policajtov, platil prokurátorov, platil sudcov, platil kadekoho. Samozrejme, že platil aj Richarda Sulíka. O Sulíkovi je známe, že je na peniaze a je to veľký pragmatik. Určite k nemu nechodil len kvôli tomu hemendexu. A pobavme sa o tom, o čom sa rozprávali. Myslíte si, že riešili výchovu detí a varenie? No nie, riešili biznisíky a riešili politiku. Kočner išiel predsa zakladať vlastnú stranu. No kto mu bol najlepším poradcom? Richard Sulík. Keby sa Kočner, nedajbože, dostal do parlamentu so svojou stranou, kto by sa s ním prvý spojil? No Sulíkova SaS-ka. Toto sú veci, ktoré sa mali pred voľbami vyťahovať. A čo sa týka jeho drogových gezeresov, mne stačilo, keď som videl Sulíka, ako oblizuje a bozkáva mikrofón. Či už bol nadrogovaný, alebo či bol len celý hin z toho, že sa dostal opäť k mo... (Prerušenie vystúpenia časomerom.)
Blaha, Ľuboš, poslanec NR SR (2017-10-19):
Poprosím kolegov z európskeho výboru, aby hneď po tajnom hlasovaní išli na výbor, začína o 12.00 hod., čiže už meškáme. V miestnosti č. 149. Ďakujem.
Hrnčiar, Andrej, podpredseda NR SR (2018-06-20):
Dve faktické poznámky. Nech sa páči, pán poslanec Žarnay.
V. Veteška, podpredseda NR SR: (2006-02-24):
J. Cuper, poslanec: Podať procedurálny návrh, aby ste urobili prestávku, aby pán minister slovenskej nekultúry tu nekultúrne počas prejavov poslancov sa kŕmil a zapíjal obed minerálkou. Nepatrí sa to v tejto snemovni a ani nie je to umožnené ani poslancom. Ďakujem pekne, pán predsedajúci.
Kollár, Boris, predseda NR SR (2023-02-01):
S faktickou teraz vystúpi pán poslanec Gyimesi.